มันนี่ทูเดย์
แหล่งข่าวกระทรวงการคลัง เปิดเผยว่า นายอภิศักดิ์ ตันติวรวงศ์ รมว.คลัง ได้สั่งการให้หน่วยงานที่เกี่ยวข้อง
17 ก.ย. 2559

คลังเร่งคลอดกฎหมายใน 3 เดือน
แหล่งข่าวกระทรวงการคลัง เปิดเผยว่า นายอภิศักดิ์ ตันติวรวงศ์ รมว.คลัง ได้สั่งการให้หน่วยงานที่เกี่ยวข้องกับการออกหรือแก้กฎหมายการเงินการคลังให้เสร็จภายใน 3 เดือน เช่น ร่าง พ.ร.บ.ศุลกากร ที่อยู่ระหว่างร่างละเอียดกฎหมายลูก และจะส่งให้ ครม.เห็นชอบในไม่ช้านี้ ร่าง พ.ร.บ.การเงินการคลังภาครัฐ ที่อยู่ระหว่างการพิจารณาของคณะกรรมการกฤษฎีกา และ ร่าง พ.ร.บ.การพัฒนาการกำกับดูแลและบริหารรัฐวิสาหกิจ เพื่อการเห็นชอบจาก ครม. เป็นต้น
“ญนน์” ทิ้งบอร์ดไทยพาณิชย์
ธนาคารไทยพาณิชย์ แจ้งตลาดหลักทรัพย์ ว่า นายญนน์ โภคทรัพย์ ได้มีหนังสือแจ้งธนาคารขอลาออกจากตำแหน่งกรรมการ การบริหาร และกรรมการกิจกรรมเพื่อสังคมของธนาคารเพื่อไปประกอบภารกิจอื่น มีผลตั้งแต่วันที่ 16 ก.ย. 2559 เป็นต้นไป
ตั้ง 3 แบงก์ฟื้นฟูสหวิริยา
บริษัท สหวิริยาสตีลอินดัสตรี แจ้งตลาดหลักทรัพย์ว่า หลังจากศาลล้มละลายกลางมีคำสั่งให้สหวิริยาฯ ฟื้นฟูกิจการ ล่าสุด ที่ประชุมเจ้าหนี้มีมติพิเศษยอมรับแผนฟื้นฟูและแผนที่มีการแก้ไข รวมทั้งยังมีมติตั้งเจ้าหนี้ 3 ราย คือธนาคารไทยพาณิชย์ ทิสโก้ และกรุงไทย เป็นกรรมการเจ้าหนี้